
įsakymu Nr. AT-1257
BENDROJO SKYRIAUS VYRESNIOJO SPECIALISTO
PAREIGYBĖS APRAŠYMAS

I. PAREIGYBĖS CHARAKTERISTIKA


1. Bendrojo skyriaus vyresnysis specialistas yra karjeros valstybės tarnautojas.

2. Pareigybės lygis – A.

3. Pareigybės kategorija – 8.     
II. PASKIRTIS


4. Bendrojo skyriaus vyresniojo specialisto pareigybė reikalinga darbui su vietos savivaldos atstovaujamąja institucija – Šakių rajono savivaldybės taryba (toliau – rajono savivaldybės taryba), rajono savivaldybės tarybos komitetų posėdžiams rengti ir protokoluoti, veiklai reikalingiems dokumentams parengti ir redaguoti, tvarkyti savivaldybės tarybos narių darbo laiko apskaitą.
III. VEIKLOS SRITYS


5. Šias pareigas einantis valstybės tarnautojas vykdo funkcijas bendrojoje veiklos srityje – vidaus administravimas ir dokumentų valdymas.
IV. SPECIALIEJI REIKALAVIMAI VALSTYBĖS TARNAUTOJUI, EINANČIAM ŠIAS PAREIGAS

6. Šias pareigas einantis valstybės tarnautojas turi atitikti šiuos specialiuosius reikalavimus:

6.1. turėti aukštąjį universitetinį socialinių mokslų studijų srities vadybos ir verslo administravimo krypties arba viešojo administravimo išsilavinimą;
6.2. turėti patirties dokumentų administravimo srityje;
6.3. būti susipažinusiam ir gebėti taikyti Lietuvos Respublikos Konstituciją, Vietos savivaldos, Viešojo administravimo, Valstybės tarnybos įstatymus;
6.4. išmanyti Dokumentų rengimo bei Dokumentų tvarkymo ir apskaitos taisykles;
6.5. gebėti analizuoti ir apibendrinti informaciją, sklandžiai dėstyti mintis raštu ir žodžiu;
6.6. mokėti dirbti Microsoft Office programiniu paketu.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Šias pareigas einantis valstybės tarnautojas vykdo šias funkcijas:


7.1. organizuoja rajono savivaldybės tarybos, tarybos komitetų posėdžių darbą, suderinęs su rajono savivaldybės meru ar kitu asmeniu, pirmininkaujančiu rajono savivaldybės tarybos, tarybos komitetų posėdžiams;


7.2. registruoja ir spausdina rajono savivaldybės tarybos, tarybos komitetų sprendimų projektus;


7.3. teikia rajono savivaldybės tarybos sprendimų projektus tarybos komitetams, merui, tarybos sekretoriui, rajono savivaldybės administracijai, Vyriausybės atstovui Marijampolės apskrityje;


7.4. kviečia į rajono savivaldybės tarybos, komitetų posėdžius pranešėjus darbotvarkės klausimais;


7.5. registruoja rajono savivaldybės tarybos, komitetų posėdžiuose dalyvaujančius tarybos narius, posėdžio svečius ir kviestuosius asmenis;


7.6. protokoluoja rajono savivaldybės tarybos, tarybos komitetų posėdžius;


7.7. prireikus parengia rajono savivaldybės tarybos protokolų išrašus; 


7.8. skelbia tarybos sprendimų projektus ir priimtus taryboje sprendimus rajono savivaldybės interneto svetainėje;

7.9. registruoja norinčius kalbėti rajono savivaldybės tarybos posėdžio metu ir posėdžio pirmininkui pateikia norinčiųjų kalbėti sąrašą; 

7.10. rengia teikiamų merui pasirašyti savivaldybės tarybos sprendimų originalus;

7.11. pildo tarybos narių darbo laiko apskaitos žiniaraščius ir juos teikia rajono savivaldybės administracijos Centralizuotos buhalterijos skyriui;


7.12. priima tarybos narių ketvirčio išmokų ataskaitas;

7.13. nustatyta tvarka rengia savivaldybės tarybos, komitetų posėdžių protokolų ir jų rengimo dokumentų archyvines bylas ir perduoda jas į savivaldybės archyvą;

7.14. vykdo kitus savivaldybės vadovybės ir skyriaus vedėjo vienkartinio pobūdžio pavedimus, susijusius su pareigybės funkcijomis ir neprieštaraujančius Lietuvos Respublikos įstatymams ir kitiems teisės aktams.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

8. Vyresnysis specialistas tiesiogiai pavaldus rajono savivaldybės administracijos Bendrojo skyriaus vedėjui.


Susipažinau

_____________________________



(parašas)

_____________________________


           (vardas, pavardė)

_____________________________

